โครงการสัมมนาเนื่องในวันแรงงานสากล ประจำปี 2559

เรื่อง

“ขบวนการแรงงานไทยกับการยกระดับมาตรฐานแรงงานในประชาคมอาเซียน”

-----------------------------------------------------------------------

**1. หลักการและเหตุผล**

ในวาระที่ประชาคมอาเซียนได้เริ่มต้นอย่างเป็นทางการเมื่อวันที่ 31 ธันวาคม 2558 นั้น ประเทศสมาชิกทั้งหลายย่อมผูกพันกับการบรรลุวัตถุประสงค์ที่กำหนดตามธรรมนูญของประชาคมอาเซียน อันกระจายสนองตอบเสาหลักแห่งความร่วมมือ ทั้งเสาหลักการเมืองและความมั่นคง เสาหลักเศรษฐกิจ และเสาหลักสังคมและวัฒนธรรม องค์การและขวนการต่างๆทั้งภาครัฐ ประชาชน และ เอกชน จึงล้วนมีภารกิจร่วมกันเพื่อช่วยกันทำให้ประชาคมอาเซียนเป็นดินแดนแห่งความเจริญรุ่งเรือง และประการหนึ่งที่ควรให้ความสำคัญก็คือมาตรฐานแรงงาน

ในวาระการเฉลิมฉลองวันแรงงานสากลและวันแรงงานแห่งชาติประจำปีนี้ ขบวนการแรงงานจึงสมควรที่จะมีการแลกเปลี่ยนถึงแนวคิด ข้อมูล และสถานภาพของมาตรฐานแรงงานที่ประเทศไทยผูกพันหรือเข้าไปเกี่ยวข้อง รวมทั้งข้อควรพิจารณาในอนาคตถึงมาตรฐานแรงงานอาเซียนที่พึงประสงค์

**2. วัตถุประสงค์**

2.1 ยกระดับความรู้ และทัศนคติ ของผู้เข้าร่วมสัมมนาในเรื่องมาตรฐานแรงงานและสถานภาพการ

ดำเนินการว่าด้วยมาตรฐานแรงงานที่ประเทศไทยเข้าไปผูกพัน

2.2 ส่งเสริมการแลกเปลี่ยนข้อมูลและความคิดเห็นระหว่างผู้เข้าร่วมสัมมนาถึงสาระมาตรฐานแรงงานอัน

พึงประสงค์ รวมทั้งบทบาทของขบวนการแรงงานในการขับเคลื่อนให้เกิดการยกระดับมาตรฐานแรงงานอันพึงประสงค์สำหรับประชาคมอาเซียน

2.3 แสวงหาแนวทางความเป็นไปได้และความร่วมมือของภาคส่วนต่างๆในการขับเคลื่อนเพื่อยกระดับมาตรฐานแรงงานอาเซียน

**3. วิธีการสัมมนา**

 3.1 การบรรยายและอภิปรายโดยผู้ทรงคุณวุฒิและผู้มีประสบการณ์ด้านมาตรฐานแรงงาน

 3.2 การแลกเปลี่ยนความคิดเห็นและประสบการณ์ของผู้เข้าร่วมสัมมนา

**4. กลุ่มเป้าหมาย**

ผู้แทนจากสหภาพแรงงาน เจ้าของหรือผู้บริหารในสถานประกอบการในภาคเอกชน หน่วยงาน

ราชการ รัฐวิสาหกิจ นักบริหารงานบุคคล นักศึกษา นักพัฒนา และผู้สนใจอื่นๆ จำนวนประมาณ 30 คน

**5. วันเวลาและสถานที่**

 วันศุกร์ที่ 29 เมษายน 2559 ระหว่างเวลา 12:30 – 16:30 น. ณ ห้องประชุมศาสตราจารย์นิคม จันทรวิทุร ตึกเอนกประสงค์ 1 ชั้น 7 มหาวิทยาลัยธรรมศาสตร์ ท่าพระจันทร์

**6. องค์กรร่วมจัดสัมมนา**

มูลนิธินิคม จันทรวิทุร สถาบันทรัพยากรมนุษย์ มหาวิทยาลัยธรรมศาสตร์ สาขาวิชานโยบายสังคม คณะสังคมสงเคราะห์ศาสตร์ มหาวิทยาลัยธรรมศาสตร์ และ มูลนิธิไพศาล ธวัชชัยนันท์

**7. ผลที่คาดว่าจะได้รับ**

7.1 ผู้เข้าสัมมนาได้รับการยกระดับความรู้ และทัศนคติ ในเรื่องมาตรฐานแรงงานและสถานภาพการ

ดำเนินการว่าด้วยมาตรฐานแรงงานที่ประเทศไทยเข้าไปผูกพัน

7.2 ข้อมูลและความคิดเห็นระหว่างผู้เข้าร่วมสัมมนาถึงสาระของมาตรฐานแรงงานอาเซียนอันพึง

ประสงค์ รวมทั้งบทบาทของขบวนการแรงงานในการขับเคลื่อนให้เกิดการยกระดับมาตรฐานแรงงานสำหรับประชาคมอาเซียน

7.3 แนวทางความเป็นไปได้ในการประกาศใช้มาตรฐานแรงงานในประชาคมอาเซียน

7.4 ความร่วมมือและการส่งเสริมเครือข่ายด้านมาตรฐานแรงงานในประเทศไทยและการขยายไปสู่ประชาคมอาเซียน0

(ร่าง) กำหนดการ

การสัมมนาเนื่องในวันแรงงานสากลและวันแรงงานแห่งชาติประจำปี 2559

เรื่อง

“ขบวนการแรงงานไทยกับการยกระดับมาตรฐานแรงงานในประชาคมอาเซียน”

วันศุกร์ที่ 29 เมษายน 2559

ณ ห้องประชุมศาสตราจารย์นิคม จันทรวิทุร ตึกเอนกประสงค์ 1 ชั้น 7

มหาวิทยาลัยธรรมศาสตร์ (ท่าพระจันทร์)

จัดโดย

มูลนิธินิคม จันทรวิทุร

สถาบันทรัพยากรมนุษย์ มหาวิทยาลัยธรรมศาสตร์

สาขาวิชานโยบายสังคม คณะสังคมสงเคราะห์ศาสตร์ มหาวิทยาลัยธรรมศาสตร์

และ มูลนิธิไพศาล ธวัชชัยนันท์

12:30 – 13:00 น. ลงทะเบียน

13:00 – 13:10 น. กล่าวต้อนรับ โดย

ดร. โชคชัย สุทธาเวศ เลขาธิการ มูลนิธินิคม จันทรวิทุร

13:10 – 13:30 น. กล่าวรำลึกถึงวันวันแรงงานสากลและวันแรงงานแห่งชาติ โดย

นายบุญเทียน ค้ำชู ประธานมูลนิธิไพศาล ธวัชชัยนันท์

13:30 – 13:45 น. กล่าวเปิดการสัมมนาโดย

รศ. ดร. ไตรรัตน์ โภคพลากรณ์ ผู้อำนวยการ สถาบันทรัพยากร มนุษย์ มหาวิทยาลัยธรรมศาสตร์

13:45 – 15:45 น. การอภิปรายเรื่อง “ขบวนการแรงงานไทยกับการยกระดับมาตรฐานแรงงาน

 ในประชาคมอาเซียน” โดย

 นายโกวิทย์ บุรพธานินทร์ กรรมการมูลนิธินิคม จันทรวิทุร

 นายสุทธิพงศ์ โลหะรังสิกุล ผู้เชี่ยวชาญทางด้านมาตรฐานแรงงาน บริษัท

 เอสจีเอส (ประเทศไทย) จำกัด

 ผู้แทนกลุ่มสามัคคีเสรีภาพกรรมกร\*

 ดร. โชคชัย สุทธาเวศ เลขาธิการ มูลนิธินิคม จันทรวิทุร และอาจารย์

 คณะสังคมศาสตร์และมนุษยศาสตร์ มหาวิทยาลัยมหิดล

 นายไพบูลย์ แก้วเพทาย กรรมการ มูลนิธิไพศาล ธวัชชัยนันท์

(ดำเนินการอภิปราย)

15:45 – 16:15 น. แลกเปลี่ยนความคิดเห็นและซักถามโดยผู้เข้าร่วมสัมมนา

16:15 – 16:30 น. กล่าวปิดการสัมมนา โดย

รศ. ดร. นฤมล นิราทร กรรมการหลักสูตรศิลปศาสตรมหาบัณฑิต

 สาขาวิชานโยบายสังคม คณะสังคมสงเคราะห์ศาสตร์

 มหาวิทยาลัยธรรมศาสตร์

หมายเหตุ: สัมมนาฟรี ไม่เสียค่าใช้จ่าย

 รับประทานอาหารว่าง เวลา 14:30 – 14:45 น.

พิธีกร: อาจารย์วิภา ดาวมณี กรรมการ มูลนิธินิคม จันทรวิทุร

วิทยากร\*: อยู่ระหว่างการทาบทาม

สอบถามรายละเอียดติดต่อ 081 347 5233